Diari Oficial de la Generalitat Valenciana


Sumari del DOGV 3639, del 03-12-1999 (1999/10043)

RESOLUCIÓ de 4 de novembre de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions Ramal Sueca-Cullera (eixida VS-10). Addenda IV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10956


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 4 de novembre de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions Ramal Sueca-Cullera (eixida VS-10). Addenda IV. [1999/M10083]
  
Mitjançant la Resolució d'aquest Servei Territorial d'Indústria i Energia, de 4 de novembre de 1999, s'ha autoritzat l'execució parcial de les instal·lacions corresponents al projecte Ramal Sueca-Cullera (eixida VS-10). Addenda IV. Declarada la utilitat pública i la urgent ocupació, de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest servei territorial, tot complint el que s'ha disposat en l'article 52 de la Llei d'Expropiació Forçosa de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix l'indicat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar, a càrrec seu, dels seus perits i d'un notari, si ho consideren oportú.
  
Els alçaments d'actes tindran lloc el pròxim dia 21 de desembre de 1999, a l'Ajuntament de Sueca; i els dies 22 i 23 de desembre de 1999, a l'Ajuntament de Cullera.
  
L'ordre d'alçament d'actes es comunicarà a cada persona interessada mitjançant l'oportuna cèdula de citació, i la relació de titulars convocats es trobarà al tauler d'edictes dels ajuntaments assenyalats.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts, o amb domicili ignorat, de les finques que es descriuen en l'annex, o en aquells casos en què, intentada la notificació, no s'hi haguera pogut efectuar.
  
En l'expedient d'expropiació, Enagás, SA assumirà la condició de beneficiària.
  
València, 4 de novembre de 1999.- El director territorial: Alejandro Marín Arcas.
  
Relació de titulars desconeguts o amb domicili ignorat
  
Convocatòria d'actes prèvies